CELEX: 62009CN0207
Language: mt
Date: 2009-06-09 00:00:00
Title: Kawża C-207/09: Rikors ippreżentat fid- 9 ta’ Ġunju 2009 — Il-Kummissjoni tal-Komunitajiet Ewropej vs Ir-Repubblika Slovakka

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/20
            
         Rikors ippreżentat fid-9 ta’ Ġunju 2009 — Il-Kummissjoni tal-Komunitajiet Ewropej vs Ir-Repubblika Slovakka
   (Kawża C-207/09)
   2009/C 205/35
   Lingwa tal-kawża: Is-Slovakk
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: K. Simonsson, A. Tokár, aġenti)
   
      Konvenuta: Ir-Repubblika Slovakka
   
      Talbiet
   
   
               —
            
            
               tiddikjara li, billi ntużaw is-servizzi ta’ soċjetajiet li mhumiex rikonoxxuti, fis-sens tal-Artikoli 2 u 4 tad-Direttiva 94/57KE (1), għal spezzjonijiet u perizji stabbiliti fl-Artikolu 3 ta’ din id-direttiva, ir-Repubblika Slovakka naqset milli twettaq l-obbligi tagħha taħt dan l-Artikolu..
            
         
               —
            
            
               tikkundanna lir-Repubblika Slovakka għall-ispejjeż.
            
         
      Motivi u argumenti prinċipali
   
   Ir-Repubblika Slovakka użat is-servizzi ta’ organizzazzjonijiet li mhumiex irrikonoxxuti bħala soċjetajiet ta’ klassifikazzjoni skont id-Direttiva 94/57/KE u, skont l-informazzjoni li għandha l-Kummissjoni, naqset milli twaqqaf l-awtorizzazzjoni mogħtija lil dawn l-organizzazzjonijiet. Barra minn hekk, peress illi r-Repubblika Slovakka ma implementatx qafas leġiżlattiv li kapaċi jwaqqaf fil-futur l-eventwali awtorizzazzjoni ta’ soċjetajiet ta’ klassifikazzjoni mhux irrikonoxxuti, jeżisti riskju li każijiet ta’ applikazzjoni żbaljata tad-Direttiva 94/57/KE, simili għal dak li huwa s-suġġett tar-rikors preżenti, jirrepetu ruħhom.
   
      (1)  Direttiva tal-Kunsill 94/57/KE tat-22 ta’ Novembru 1994 dwar ir-regoli u l-istandards komuni għall-ispezzjoni tal-bastimenti u l-organizzazzjonijiet tal-perizji u għall-attivitajiet relevanti tal-amministrazzjoniet marittimi (ĠU L 319, tat-12 ta’ Diċembru 1994, p. 20)